

  **REPUBLIKA HRVATSKA**

![[Velika Kopanica]]() **BRODSKO – POSAVSKA ŽUPANIJA**

 **OPĆINA VELIKA KOPANICA**

 **Općinsko vijeće**

KLASA: 024-03/23-01/19

URBROJ: 2178-12-03-23-02

Velika Kopanica, 20. lipnja 2023. godine.

**Z A P I S N I K**

**s 17. sjednice Općinskog vijeća**

**Općine Velika Kopanica**

 Na 17. sjednici Općinskog vijeća Općine Velika Kopanica, održanoj dana 20. lipnja 2023.g u Općinskoj vijećnici, Vladimira Nazora 1, Velika Kopanica s početkom u 19:40 sati, bilo je prisutno 7 od 13 izabranih Vijećnika Općinskog vijeća Općine Velika Kopanica.

Nazočni Vijećnici: Tomislav Jagić - Predsjednik, Blaž Šokčević, Krunoslav Zdunić, Miroslav Matić, Patricija Kurtušić, Ivan Antolović, Ana Radičević.

Odsutni Vijećnici: Darko Relota, Marina Jularić Ergotić, Ivan Stojanović, Tomislav Matasović, Maja Crnolatac, Mijo Filer.

Ostali prisutni: Ivan Meteš – načelnik, Blaženka Radičević - zapisničarka

Predsjednik Općinskog vijeća Općine Velika Kopanica (u daljnjem tekstu Predsjednik) – Tomislav Jagić otvorio je sjednicu u 19:40 h i pozdravio sve prisutne te konstatirao kvorum.

DNEVNI RED:

1. Verifikacija Zapisnika sa 16. sjednice Općinskog vijeća Općine Velika Kopanica;
2. Prijedlog Odluke o izmjeni Odluke o osnivanju dječjeg vrtića „Vila Zvončica“;
3. Prijedlog Odluke o davanju prethodne suglasnosti na Statut dječjeg vrtića „Vila Zvončica“;
4. Prijedlog Odluke o sufinanciranju djelatnosti dadilje;
5. Razno.

Predsjednik Dnevni red daje na raspravu. Nakon što nije bilo komentara, pitanja i prijedloga, Predsjednik Dnevni red daje na glasanje.

Dnevni red je javnim glasanjem usvojen jednoglasno (7 glasova ZA).

**TOČKA 1: Verifikacija Zapisnika sa 16. sjednice Općinskog vijeća Općine Velika Kopanica;**

Predsjednik otvara 1. točku Dnevnog reda i daje ju na raspravu.

Kako nema nikakvih komentara, pitanja i prijedloga, Predsjednik daje na glasanje prvu točku Dnevnog reda.

Verifikacija Zapisnika s 17. sjednice Općinskog vijeća Općine Velika Kopanica je javnim glasanjem usvojena jednoglasno ( 7 glasova ZA ).

**TOČKA 2: Prijedlog Odluke o izmjeni Odluke o osnivanju dječjeg vrtića „Vila Zvončica“;**

Predsjednik otvara 2. točku Dnevnog reda i daje riječ načelniku.

Načelnik pojašnjava da je ova Odluka već ranije usvojena, međutim sada se mijenja sjedište vrtića. U prvoj Odluci sjedište je bilo u Donjim Andrijevcima, sada će sjedište biti u Sikirevcima, na adresi Vladimira Nazora 1. Razlog izmjene sjedišta vrtića su radovi. U Donjim Andrijevcima još uvijek radovi nisu započeli. Matični vrtić bi trebao krenuti s radom prvi, s obzirom da su radovi u Sikirevcima pri kraju sjedište se prebacuje u Sikirevce. Nama je odobreno 4,3 miliona kn za izgradnju vrtića u Velikoj Kopanici. Glavni projekt je gotov i predan je na građevinsku dozvolu te se nadam da će uskoro započeti i radovi, kaže načelnik.

Kako nema drugih komentara, pitanja i prijedloga, Predsjednik daje na glasanje drugu točku Dnevnog reda.

Prijedlog Odluke o izmjeni Odluke o osnivanju dječjeg vrtića „Vila Zvončica“; je javnim glasanjem usvojen jednoglasno ( 7 glasova ZA ).

**TOČKA 3: Prijedlog Odluke o davanju prethodne suglasnosti na Statut dječjeg vrtića „Vila Zvončica“;**

Predsjednik otvara 3. točku Dnevnog reda i daje riječ Načelniku.

Suglasnost na Statut vrtića daje Upravno vijeće vrtića, a prethodnu suglasnost daje Općinsko vijeće. Prijedlog Statuta ste dobili na uvid, u njemu je pobliže prikazano ustrojstvo, ovlasti i način odlučivanja pojedinih tijela. U materijalima koje ste dobili krivo je napisano sjedište, treba biti po novoj Odluci sjedište u Sikirevcima, Vladimira Nazora 1. U Statutu su definirani osnivači, znači nas šest Općina, Općina Velika Kopanica, Donji Andrijevci, Sikirevci, Slavonski Šamac, Gundinci i Trnava. Svaka Općina daje svog predstavnika za Upravno vijeće vrtića. Dalje u Statutu je definirana obveza ravnatelja i svih zaposlenika koji bi trebali raditi u vrtiću, te koje programe i akte treba sadržavati vrtić. Predlažem da se ovaj Statut izglasa tako da svih šest Općina ima jednaki Statut, a ovaj Statut još treba donijeti i Upravno vijeće vrtića, ističe načelnik.

Kako nema drugih komentara, pitanja i prijedloga, Predsjednik daje na glasanje treću točku Dnevnog reda.

Prijedlog Odluke o davanju prethodne suglasnosti na Statut dječjeg vrtića „Vila Zvončica“;

je javnim glasanjem usvojen jednoglasno ( 7 glasova ZA ).

**TOČKA 4:** **Prijedlog Odluke o sufinanciranju djelatnosti dadilje;**

Predsjednik otvara 4. točku Dnevnog reda i daje riječ Načelniku.

Na prošloj sjednici smo donijeli Odluku o sufinanciranju boravka u dječjim vrtićima za svu djecu s područja Općine Velika Kopanica. Nakon što smo donijeli ovu Odluku vidjeli smo da ima problema s manjkom mjesta u dječjim vrtićima te da djeca idu i u privatne obrte za čuvanje djece. Imamo dvoje djece s područja naše Općine koja ne mogu prvom Odlukom ostvariti pravo na sufinanciranje zato sada donosimo Odluku o sufinanciranju djelatnosti dadilja u visini 100 eura za svu djecu s područja naše Općine.

Kako nema drugih komentara, pitanja i prijedloga, Predsjednik daje na glasanje četvrtu točku Dnevnog reda.

Prijedlog Odluke o sufinanciranju djelatnosti dadiljeje javnim glasanjem usvojen jednoglasno ( 7 glasova ZA ).

**TOČKA 5: Razno.**

Predsjednik otvara 5. točku Dnevnog reda i daje riječ Načelniku.

Treća faza izgradnje Društvenog doma u Kupini je još malo završena. Ovom fazom bi se Društveni dom zapravo stavio u funkciju. Kompletno je uređena unutrašnjost, sanitarni čvorovi, kuhinja. Ova faza je prijavljena na natječaj Ministarstva regionalnog razvoja, još uvijek nisu bili rezultati.

Ove godine imamo dosta pritužbi na košenje. Svjedoci ste ovih učestalih kiša, jednostavno se ne stigne na vrijeme sve pokositi. Uz sve to još nam je i stroj u kvaru. Nadam se da su svi toga svjesni, mi se trudimo to sve što bolje odraditi, međutim, evo neke stvari nam ne idu u prilog. Prijavili smo se na natječaj Ministarstva graditeljstva, odobreno nam je oko 28.500,00 eura za kupnju traktora i dio za malčer. Na taj način bi ubrzali dinamiku košnje na našoj Općini.

Sada bi trebala započeti i izgradnja vodovodne mreže od kružnog toka u Velikoj Kopanici, prema Maloj Kopanici i Divoševcima. Ovim projektom financiran je i besplatan priključak svim mještanima koji žive na tom dijelu. Biti će vjerojatno otpora mještana iz ostalih naselja koji moraju platiti taj priključak.

Sljedeći mjesec su nam dani Općine, petak će biti samo dan za djecu, radionice, igre, predstave.

Subota i nedjelja su manifestacije. Subota čobanijada, nastup Indire. U nedjelju manifestacija „Vidi će se na svetog Iliju“ i nastup Slavonije benda.

Kako nema nikakvih daljnjih pitanja i komentara, Predsjednik zatvara sjednicu u 20:00 h.

Zapisničarka Predsjednik Općinskog vijeća

**Blaženka Radičević, bacc.oec. Tomislav Jagić, mag.ing.silv.**